NoeFlandre/osm-polygon-wikidata-only huggingface dataset:
Свети Власий (Бер)

„Свети Власий“ (на гръцки: Αγίου Βλασίου) е средновековна православна църква в южномакедонския град Бер (Верия), Егейска Македония, Гърция. Храмът е част от енория „Св. св. Петър и Павел“. Архитектура Късновизантийската църква е построена в началото на XIV век като еднокорабна базилика с шестостенна апсида на изток. Малко след изграждането му, на южната страна е добавен портик. През XVI век формата на храма се променя радикално, като са съборени част от северната и цялата западна страна и на тяхно място са направени две големи арки. Стенописи Паметникът е изписан с ценни стенописи в XIV, XVI и XVIII век. Оригиналните стенописи са датирани около 1320 година и са на източната стена на наоса, сред които се откроява изображенията на Света Богородица в цял ръст с бебето Исус и два ангела, Благовещение, Възнесение, Рождество Христово, Сретение Господне, както и на светеца покровител Власий в цял ръст и сцени от житието му. От XVI век са много стенописи в централния кораб, докато от XVII са стенописите на северната стена на наоса. Бележки
Свети Георги (Баня, Воденско)

„Свети Георги“ (на гръцки: Αγίου Γεωργίου) е възрожденска православна църква в село Баня (Лутрохори), Гърция, част от Воденската, Пелска и Мъгленска епархия. Църквата е гробищен храм, разположен източно от селото. Храмът е забележителен пример за църковна архитектура от XIX век в района. Църквата е обявена за исторически паметник на 23 март 1987 година. Бележки
Свети Георги (Валовища)

„Свети Георги“ (на гръцки: Ἱ. Μητροπολιτικός Ναός Ἁγίου Γεωργίου Σιδηροκάστρου) е православна църква в град Валовища (Сидирокастро), Егейска Македония, Гърция. Църквата е катедрален храм на Валовищката епархия. Разположена е на улица „Агиос Георгиос“ 26. Църквата е изградена в 1888 година. При изграждането ѝ традиционните форми са обогатени със сложни архитектурни елементи. Притежава богата външна декорация. Построен е от българската община в града. В 2000 година храмът е обявен за защитен паметник на културата. Бележки
Свети Георги (Вертискос)

„Свети Георги“ (на гръцки: Ναός Αγίου Γεωργίου) е възрожденска църква в лъгадинското село Вертискос (Берово), Гърция, част от Лъгадинската, Литийска и Рендинска епархия. Храмът е гробищен и е изграден в североизточния край на селото около 1830 година. Има 188 ценни икони, датиращи от началото на XVII до началото на XX век. Църквата е трикорабна базилика. Може би е имала портик на южната стена, където има затворена врата. Големият резбован иконостас почти напълно отделя светилището от наоса. Храмът е изписан в 1843 година от Маргаритис Ламбу от Кулакия. Най-старите икони са от 1774 година. Бележки
Свети Георги (Владая)

„Свети Георги“ (на гръцки: Αγίου Γεωργίου) е възрожденска православна църква в кукушкото село Владая (Акритас), Гърция, част от Поленинската и Кукушка епархия. Църквата е изградена в 1884 година. Представлява трикорабна базилика с размери 14,80 на 10,30 метра, с полукръгла апсида, украсена със слепи ниши. Църквата е обявена за исторически паметник на 27 юни 1987 година. Бележки
Големи Свети Безсребреници

„Големи Свети Безсребреници Козма и Дамян“ (на гръцки: Μεγάλοι Άγιοι Ανάργυροι) е късносредновековна православна църква в южномакедонския град Бер (Верия), Егейска Македония, Гърция. Местоположение Църквата е разположена на булевард „Аниксеос“ в близост до новата голяма църква „Свети Безсребреници“. История Построена е в края на XVI век, но в началото на ΧΙΧ век е цялостно преустроена в петкорабна базилика с двускатен покрив. Само в апсидата на храма, на източната стена са запазени важни стенописи от XVI век. В храма има голяма колекция от стари икони от разрушени византийски и поствизантийски църкви в Бер. Иконата на „Света Богородица“ (1734) е дело на Давид Селеница. На 30 август 1979 година църквата е обявена за защитен паметник. Бележки
Свети Георги (Грачани)

„Свети Георги“ (на гръцки: Ναός Αγίου Γεωργίου) е средновековна православна църква в местността Грачани край южномакедонския град Велвендо, Егейска Македония, Гърция, част от Сервийската и Кожанска епархия. Местохоложение Църквата е построена на пазарния път за Сервия. История Времето на изграждане на храма не е известно, но в църквата има реликви, които свидетелстват, че е от XVI век. В архитектурно отношение представлява малък, каменен, еднокорабен храм. Днес църквата не е запазила стенописи. Бележки
Свети Георги (Гумендже)

„Свети Георги“ (на гръцки: Ἱερός Ναός Ἁγίου Γεωργίου) е православна църква в паланката Гумендже (Гумениса), Гърция, катедрален храм на Гумендженската, Боймишка и Ругуновска епархия. История Църквата е построена в 1864-1869 година според надписа в нея със средствата и труда на гумендженци. В края на XIX - началото на XX век църквата е в ръцете на Гумендженската гръцка община. До 1991 година храмът е енорийска църква в Гумендже, а след това става катедрала на новата митрополия. В 1991 година църквата е обявена за паметник на културата под надзора на Девета ефория за византийски старини към Министерството на културата. През март 2012 година започва цялостен ремонт на църквата, който завършва в 2016 година. Описание Представлява внушителна трикорабна базилика, напомняща „Свети Георги“ в Цариград, „Свети Мина“ в Солун и „Свети Антоний Нови“ в Бер, с галерия и трем от юг, запад и север. Размерите са 33,80 х 22,70 m без да се броят конхите на олтара. Корабите са разделени от колонади от седем двойки колони, като последната е зад олтара и е неоформена. Църквата има богат резбован интериор – иконостас, владишки трон, балдахини, честна трапеза, амвон и проскинитарии. Бележки
Свети Георги (Дели Хасан)

Бутковският манастир „Свети Георги“ (на гръцки: Ἁγίου Γεωργίου Μοναστηρακίου или Μπουτκόβου) е българска възрожденска православна манастирска църква в село Дели Хасан (Монастираки), Егейска Македония, Гърция, част от Валовищката епархия. Църквата е изградена на хълм край селото в XIX век. От манастира е запазен единствено католиконът. В архитектурно отношение църквата представлява трикорабна куполна базилика с полукръгла апсида на изток и отворен трем от юг и запад. Прозорците са украсени с гранит, а двете врати имат изящни мраморни каси. Строителството на църквата завършва в 1834 година. На иконостаса има икони от XIX век. Интериорът е изписан в 1858 година. Манастирът е база на гръцките андарти по време на Гръцката въоръжена пропаганда в Македония в началото на XX век. В 1992 година храмът е обявен за защитен паметник на културата. Бележки
Свети Георги (Долно Хомондос)

„Свети Георги Победоносец“ (на гръцки: Αγίου Γεωργίου) е възрожденска православна църква в сярското село Долно Хомондос (Като Митруси), Гърция, част от Сярската и Нигритска епархия. Църквата е енорийски храм. Построена е в 1853 година както е видно от релефната мраморна плоча с надпис. В архитектурно отношение църквата е трикорабна безкуполна базилика с нартекс на запад. Изписването на храма започва в 1988 година. Бележки
Сливенски мост

Сливенски мост (на гръцки: Γεφύρι Κορομηλιάς) е запазен каменен мост, разположен край костурското село Сливени (Коромилия), Гърция. Мостът е образец за техническата конструкция на мостовете от XIX век. Той е важен модел за архитектурните решения в строителството на мостове през османското управление. Според гравиран надпис от югозападната страна на моста, на изток от ключовия камък, той е построен в 1865 година. Издигнат е от френски строители на служба в Османската империя. За строежа е използван материал от по-стар мост, който се е намирал на същото място. Мостът е единична арка с дължина 26 m, ширина 2,80 m, височина 7 m и отвор на дъгата 16 m. Клиновидните камъни, които образуват арката, са черни плочи от шисти и само ключовият и гравираният камък се открояват с бялата повърхност на варовика. В 2006 година мостът е обявен за защитен паметник. Бележки
Свети Георги (Литохоро)

„Свети Георги“ (на гръцки: Aγίου Γεωργίου) е православна църква край Литохоро, Егейска Македония, Гърция, част от Китроската, Катеринска и Платамонска епархия. В архитектурно отношение представлява еднокорабна базилика, с вградени арки на юг и осево разположена камбанария. Според ктиторския надпис храмът е построен в 1909 година, но вероятно е по-стар, тъй като царските двери и иконите на иконостаса са от 1878 и 1879 година. В 1995 година храмът е обявен за защитен паметник на културата. Бележки
Свети Георги (Мелисургос)

„Свети Георги“ (на гръцки: Ἱερός Ναός Ἁγίου Γεωργίου) е православна църква в село Мелисургос (Лезик), Халкидики, Гърция, част от Йерисовската, Светогорска и Ардамерска епархия. Църквата е разположена в северната част на селото. Надпис, вграден в южната му стена, дава датировка 1842 година, която вероятно съответства на възстановяването на храма след разрушаването на по-стар при потушаването на Халкидическото въстание в 1821 година. В архитектурно отношение е типичната за епохата трикорабна базилика с дървен покрив, женска църква, полукръгла апсида на изток, трем на запад и част от южната страна и четирискатен покрив с керемиди. Зидарията е от чакъл и в нея са включени керамопластични кръстове и сполии от раннохристиянски храм, съществувал на същото място или в близост. На храма са правени различни лоши интервенции, като затваряне на западния вход, отваряне на прозорци на северната стена, разрушаване на женската църква. Претърпява щети в североизточния си край по време на земетресение в 1978 година. Във вътрешността има ценни икони от XIX век, дело на майстори от Галатищката и Кулакийската художествена школа. На иконостаса са запазени оригиналните царски и апостолски икони. В северния кораб се съхраняват ценни оригинални църковни съдове, както и старопечатни книги. Общо в храма са запазени 27 ценни икони, 12 църковни предмета и 3 старопечатни книги. Някои от иконите са от 1852 и 1853 година, а едно от евангелията е от 1588 година. В 1984 година църквата е обявена за паметник на културата. Бележки
Свети Георги (Милово)

„Свети Георги“ (на гръцки: Αγίου Γεωργίου Μεγάλης Γέφυρας) е късносредновековна православна църква край село Милово (Мегали Гефира), Егейска Македония, Гърция, част от Китроската, Катеринска и Платамонска епархия. Църквата датира от 1537 година. Мраморната плоча на Светата трапеза е от 1014 година. В църквата в XIX век работи зографът от Кулакийската школа Константинос Ламбу, който изписва царската икона на Христос, както и Димитриос и Дакос Хадзистаматис, които изработват серия икони от фриза и разпятието на иконостаса. Бележки
Свети Георги (Неаполи, Солун)

„Свети Георги“ (на гръцки: Αγίου Γεωργίου) е църква в солунското предградие Неаполи, Гърция, митрополитски храм на Неаполската и Ставруполска епархия. Църквата е разположена на улица „Цалдарис“ № 12. Изградена е във византийски стил. В 1974 година със създаването на Неаполската и Ставуполска епархия, става митрополитски храм на митрополит Дионисий. В 1978 година е изписана, а десетилетие по-късно е разширен притворът. В 1993 година архитектурата на сградата е силно променена чрез създаване на трансепт и перистил. Бележки
Свети Георги (Негован)

„Свети Георги“ (на гръцки: Ναός Αγίου Γεωργίου) е църква в лъгадинското село Негован (Ксилополи), Гърция, част от Лъгадинската, Литийска и Рендинска епархия. Храмът е енорийската църква на селото и е изграден в центъра му през XVII век. В края на XIX и началото на XX век храмът е арена на ожесточени сблъсъци между българската и гръцката партия в селото. Бележки
Свети Георги (Неохори)

„Свети Георги“ (на гръцки: Ἱερός Ναός Ἁγίου Γεωργίου) е православна църква в село Неохори (Ново село), Халкидики, Гърция, част от Йерисовската, Светогорска и Ардамерска епархия. Църквата е построена на хълм в 1858 година. Църквата има ценни икони, дело на майстори от Галатищката художествена школа, сред които смятаните за чудотворни „Света Богородица Гогроепикос“ от XIX век, „Разпятие“ от XVII век, многобройни реликви и фрески на евангелистите. Църквата е построена върху по-стар храм, посветен на Свети Илия. Бележки
Свети Георги (Нигрита)

„Свети Георги“ (на гръцки: Αγίου Γεωργίου) е православна църква в македонското градче Нигрита, Гърция, част от Сярската и Нигритска епархия. Църквата е забележителен пример за храмова архитектура. Изградена е в три последователни фази – първата е от XVI век, а последната от края на XVII – началото на XVIII век. Вероятно на нейно място е имало по-малък храм от късновизантийската епоха, откогато са и първите сведения за съществуването на града. При реконструкция в 2006 година на светата трапеза е открита бележка, сгъната в олтара заедно с мощи на свети Трифон и свети Пантелеймон. Бележката е от митрополит Йоаникий III Серски, който казва, че храмът е осветен от него на 3 април 1753 година, втори ден на Великден. По-късно десният олтар в църквата е посветен на света Петка. В архитектурно отношение църквата представлява трикорабна базилика с женска църква. В 1987 тодина старият нартекс е разрушен и е изграден нов. Интериорът е запазен непокътнат – има дървен иконостас и облицован таван. Устна традиция твърди, че в края на ΧVIII – началото на XIX век е изгоряла източната част на църквата и наистина една малка част от стенописите в храма са по-стари с около век от останалите и са обгорени. В основния храм и в нартекса има стенописи от XVIII и от първата половина на XIX век. Стенописите от XVIII век са от неизвестен автор, според устната традиция монах, който ги изрисувал само срещу подслон и храна. Стенописите от XIX век са дело на известния в Македония, Епир и Албания Михаил Анагност от Самарина и тайфата му. За съжаление по-късно са променяни от некадърни зографи. От 1922 до 1935 година храмът е катедрален на Нигритска епархия. В 1990 година храмът е обявен за защитен паметник на културата. Към енорията принадлежат и параклисите „Свети Никита Готски“, построен в 1954 година на мястото в източната част на града, където на 14 септември 1944 година германците събират цялото мъжко население на града, но не го разстрелват, според местните след намеса на свети Никита; и „Света Параскева“, малка трикорабна базилика в западната част на града, построена в 1974 година; „Свети Тома“, построен през 80-те години на мястото на старо поклонническо място на хълм на юг от града; „Свети Дионисий Олимпийски и Свети Тома“, построен в началото на 90-те години на XX век; „Света Богородица Елеуса“, построен в 2008 година на южната стена на „Свети Георги“. Бележки
Свети Георги (раннохристиянска църква в Никити)

„Свети Георги“ (на гръцки: Αγίου Γεωργίου) е раннохристиянска църква, чиито останки са на 2 километра североизточно от село Никити на полуостров Ситония, Гърция. Описание Църквата датира от средата V век. В архитектурно отношение е трикорабна базилика с размери 12,5 m X 14 m и тристранен нартекс. Запазена е на височина 2 m. Трите кораба във вътрешността са разделени от три двойки мраморни колони и църквата е имала фино издълбан мраморн иконостас. Около нея има останки от антично селище. В храма са запазени надписи, мраморни мозайки, стенописи и архитектурни елементи. Около храма е открит некропол с две големи, зидани сводести гробници. В 1979 година е разкрита и римска баня, която може би е използвана за баптистерий. Върху средния кораб е изградена късносредновековната църква „Свети Георги“. Важен надпис от античния храм е вграден в нея като сполия. В 1981 година църквата е обявена за паметник на културата. Бележки
Свети Георги (Ореховица)

„Свети Георги“ (на гръцки: Αγίου Γεωργίου) е българска възрожденска православна църква в боймишкото село Ореховица (Певкодасос), Егейска Македония, Гърция, част от Гумендженската, Боймишка и Ругуновска епархия на Вселенската патриаршия. Храмът е построен в XIX век от видния български строител Андон Китанов и е типичната за епохата трикорабна базилика. Оцеляла е в източната си част. В 1985 година църквата е обявена за защитен паметник на културата. Бележки
Свети Георги (Патарос)

„Свети Георги“ (на гръцки: Aγίου Γεωργίου) е българска възрожденска православна църква в кукушкото село Патарос (Дросато), Гърция, част от Поленинската и Кукушка епархия. Църквата е гробищен харм, изграден в ΧΙΧ век в северната част на селото. Поради архитектурата си и изписания и декориран интериор на 20 септември 1991 година храмът е обявен за защитен паметник. Бележки
Свети Георги (Пейзаново)

„Свети Георги“ (на гръцки: Αγίου Γεωργίου) е възрожденска църква в солунското село Пейзаново (Асвестохори), Гърция, част от Неаполската и Ставруполска епархия. Църквата е построена най-вероятно към 1800 година. Според други данни храмът е от 1867 година. Строителен надпис не е запазен, но архитектурните особености и датировките на иконите на иконостаса в първото десетилетие на ΧΙΧ век навеждат към тази датировка на храма. В 1885 година е добавена величествена камбанария. В 1867 година църквата е разширена на запад както се вижда от вътрешната колонада и надписа на вътрешния вход. Представлява трикорабна базилика с женска църква. Иконостасът е рисуван през 1812 г. и е отличен образец на дърворезбарско изкуство. Иконите и полилея са от същата епоха. В 1983 година църквата е обявена за паметник на културата. Бележки
Свети Георги (Станово)

„Свети Георги“ (на гръцки: Ιερός Ναός Αγίου Γεωργίου) е православна църква край лъгадинското село Каваларци (Кавалари), Гърция, част от Лъгадинската, Литийска и Рендинска епархия. Църквата е разположена в местността Станово и е остатък от едноименното изчезнало село. Църквата е еднокорабен храм с дървен покрив от XIX век. Силно пострадала е от времето и от иманярски набези. В 1983 година църквата е обявена за паметник на културата. Бележки
Свети Георги (Сухо)

„Свети Георги“ (на гръцки: Ναός Αγίου Γεωργίου) е църква в лъгадинското село Сухо (Сохос), Гърция, част от Лъгадинската, Литийска и Рендинска епархия. Храмът е енорийска църква и е изграден в центъра на селото през XVIII век – в 1750 година. В него са запазени ценни дърворезбовани мебели и икони. В 1983 година църквата е обявена за паметник на културата. Бележки
Свети Георги (Хортач)

„Свети Георги“ (на гръцки: Αγίου Γεωργίου) е възрожденска църква в солунското село Хортач (Хортиатис), Гърция, част от Неаполската и Ставруполска епархия на Вселенската патриаршия, под управлението на Църквата на Гърция. История Църквата започва да се изгражда в 1806 година и завършва в 1837 година, както се разбира от надписа в нея, който не споменава името на архиерей. Представлява поствизантийска трикорабна базилика с трем вместо нартекс от западната страна и женска църква над главния вход. В църквата работят зографи от Кулакийската художествена школа. Маргаритис Ламбу изписва иконата „Преображение Господне“ в 1813 година. В 1840 година Маргаритис отново работи в Хортач с брат си Константинос Ламбу. В 1874 година Константинос пак работи в църквата. Най-старата икона в църквата е на Пресвета Богородица Одигитрия от Палеологово време, пренесана заедно с други реликви от съседния манастир на Богородица. Има и малка колекция ръкописи от ΧVI – XVII век. Интересна е колекцията на печатни богослужебни книги на известни печатари от Венция от XVII век. В 1967 година църквата е обявена за паметник на културата. Бележки
Свети Георги (Чохалари)

„Свети Георги“ (на гръцки: Αγίου Γεωργίου) е възрожденска православна църква в село Чохалари (Партени), Гърция, част от Воденската, Пелска и Мъгленска епархия. В архитектурно отношение храмът е класическата за XIX век трикорабна базилика. Според надписа над югоизточния трегер е издигната в 1856 година. Църквата е изписана и на иконостаса има икони от XIX век. След Младотурската революция в 1909 година жителите на Чохалари изпращат следната телеграма до Отоманския парламент: Църквата е обявена за исторически паметник на 25 октомври 1994 година. Бележки
Кюпкьойски манастир

Кюпкьойският манастир „Свето Възнесение Господне“ (на гръцки: Ιερά Μονή Αγίας Αναλύψεως Πρώτης) е православен манастир, разположена край македонската паланка Кюпкьой (Проти), Гърция, част от Зъхненската и Неврокопска епархия. Манастирът е разположен на няколко километра източно от Кюпкьой, на височина от 930 m в западната част на планината Кушница (Пангео). Споменава се в XVII век като метох на Кушнишкия манастир „Света Богородица Икосифиниса“. В средата на XX век манастирът е изоставен. Възстановен е в 1979 година като женски манастир. Бележки
Свети Николай (Сяр)

„Свети Николай“ (на гръцки: Αγίος Νικολάος) е средновековна църква в Егейска Македония, Гърция. Църквата е разположена в крепостта на град Сяр (Серес). Част е от енорията „Света Марина и Свети Антоний“ на Сярската и Нигритска митрополия на Църквата на Гърция. История Храмът е двуетажна сграда, издигната в XII век за черкуване на войниците от серския гарнизон. Криптата, която се намира на източната страна, е използвана за гробище. В началото на 1913 година Богдан Филов посещава Сярската крепост и споменава и църквата: В 1925 година църквата е обявена за защитен паметник на културата. По време на разкопки в 1926 година са намерени останки от стенописи и находки, които се свързват с епохата на Палеолозите. В 1937 година църквата е реставрирана върху останките на църква от XVII век, но архитектурният облик е променен и реставрацията се смята за неуспешна. Бележки
Свети Димитър (Аретуса)

„Свети Димитър“ (на гръцки: Ιερός Ναός Αγίου Δημητρίου) е възрожденска църква в солунското село Аретуса (Маслар), Гърция, част от Сярската и Нигритска епархия. Църквата е енорийски храм на селото. Църквата е изградена в 1819 година. В архитектурно отношение е трикорабна базилика с дървен покрив. Притежава ценни икони, стенописи и иконостас. Поради възрастта на храма в 1950 и в 2007 година са предприемани обновителни дейности. В 1982 година храмът е обявен за паметник на културата. Бележки
Свети Димитър (Афитос)

„Свети Димитър“ (на гръцки: Αγίου Δημητρίου) е възрожденска православна църква, енорийски храм на село Афитос на полуостров Касандра. История Църквата е построена на централния площад на слото на мястото на стара църква, посветена на Свети Димитър и изгорена от османците в 1821 г. Основният камък на новата църква е поставен в 1855 година. Завършена е в 1857, 1958 или 1859 година, а е открита след 1864 година. На мястото е имало раннохристиянска църква. В 1984 година църквата е обявена за паметник на културата. Архитектура В архитектурно отношение представлява куполна трикорабна базилика с дървен покрив с вградена камбанария, притвор и женска църква. Строителите са от Северен Епир и храмът има сложна зидария. Строителният материал е местен варовик, взет от византийските укрепления на хълма Куцомилос. Иконостасът е резбован и изписан с флорални мотиви. Забележителни са иконите от XIX век. Освен тях има и няколко ценни по-стари икони – „Света Богородица Афитоска“ от XIV век, дело на константинополско ателие, „Христос Съдия“ и „Света Богородица Амолинтос“ от XVI век, дело на Даниил Монах от светогорския манастир Дионисиат, „Христос Вседържител“ от XVIII век, дело на Дионисий Фурноаграфиот. Ценни са и релефините изображения на ктиторите отвън на южната страна, както и каменният гълъб в камбанарията. Параклисите на храма са „Свети Георги“ (1867), „Успение Богородично“ (1855), „Свети Атанасий“ и „Свети Николай“. Бележки
Рождество Богородично (Касандрия)

„Рождество Богородично“ (на гръцки: Γέννησης της Θεοτόκου) е възрожденска православна църква, разположена на полуостров Касандра в градчето Касандрия (Валта). История Църквата е строена в 60-те години на XIX век като катедрална църква на Касандрийска епархия, чийто център тогава е Валта (днешен Касандрия), на мястото на унищожена в Халкидическото въстание от 1821 година по-малка църква с размерите 2/3 от сегашната. По-късно е добавен нартекс със сводести отвори. В годините след 1920 година сводестите отвори на притвора са затворени, за да разширят вътрешното пространство, а по-късно над входа му е построен голям хоризонтален навес, който е продължение на женската църква. В храма интерес представлява старата камбанария и палеохристиянската надвратна каменна релефна арка, вградена над вратата. Предполага се, че релефът произхожда от най-ранната църква „Свети Димитър“ в Солун. Сходна арка е изложена във Византийския музей в Атина. В 1986 година църквата е обявена за паметник на културата. Бележки